《和刘克强谢仲振》
宋代·王庭圭

冰柱雪车诗有声，池塘春草梦初惊。两公共夹清漳住，匹马时冲细路行。

绕屋好山如罨画，攻愁得酒足鏖兵。兴来不用多呼客，著我樽前伴月明。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。